Í ár verðum við HK-ingar aftur með jólasveina þjónustu þann 24. desember . Þetta verður með sama hætti og í fyrra , þar sem við tökum við pökkum í Kórnum þann 22. desember frá kl 18:00 - 22:00 . Allir pakkar þurfa að vera vel merktir með nafni barna og heimilisfangi . Fyrir þau sem eru ný í hverfinu eða þekkja ekki fyrirkomulagið að þá tökum við á móti jólagjöfum og komum þeim í hendur jólasveina sem banka upp á hjá ykkur á aðfangadag með færandi hendi . Þetta er liður í fjáröflun fyrir handknattleiksdeild HK. Þjónustan í ár kostar 4.000 kr á hverja heimsókn og munu jólasveinar okkar staldra við í um það bil 10 mínútur á ykkar heimili . Pakkarnir verða afhentir á milli 9 - 14 á aðfangadag og foreldrar fá skilaboð um hvenær jólasveinarnir munu koma og heimsækja þeirra heimili .